**Referat fra Generalforsamling i Grundejerforeningen Amtsstuegården 2015.**

Tid: 27. april 2016, kl. 19.00

Sted: Ålholmskolen

Til stede:

Fra bestyrelsen: John Dahl Petersen, John Grønsund, Klaus Diness, Henrik Velschow(referent),

Jes Brohus

Herudover var 9 parceller repræsenteret

**1. Valg af dirigent**

John Grønsund blev valgt som dirigent.

**2. Formandens beretning for det forløbne år.**

Formanden gennemgik beretningen.

Beretning blev godkendt.

**3. Regnskab og revisors påtegning**

Regnskabet for 2015, som er omdelt med indbydelsen, blev gennemgået. Regnskabet viser et overskud, da der ikke har været nogen uventede omkostninger.

Der har ikke været nogen udgifter til besigtigelse af lejepladsen, da inspektøren ikke er til at få fat i. Bestyrelsen finder en ny inspektør, som vil foretage den nødvendige gennemgang af lejepladsen.

De sikkerhedsmæssige aspekter omkring træerne ved lejepladsen blev debatteret. Er træerne og nedfaldne grene herfra en risiko lejepladsens brugere?

Bestyrelsen oplyste at risikoen vurderes løbende.

Vores gartner har ved sidste inspektion udtalt:

Jeg har besigtiget Popler.

Poplerne se umiddelbart sunde ud, men har da nogle visne grene hist og pist. Hvis først man begynder at beskære kronen på store træer så langt ned, at der opstår sår, der er mere end 5 cm i diameter, kan træet ikke lukke sårene, og det vil derfor begynde at rådne indefra. En beskæring kan derfor ikke anbefales. Man kan dog rense dem for døde grene, men det er en meget dyr proces, da det kræver brug af lift.

Min umiddelbare anbefaling vil nok være, at man lader dem være, og holder sig langt væk fra dem i stormvejr – alternativt fælder dem.

Generalforsamlingen besluttede at hente et tilbud hjem på at få dem fældet og tage emnes op senere.

Regnskabet blev godkendt.

Udvikling efter generalforsamlingen: Et medlem mener at træerne udgør en så stor fare at medlemmet har kontaktet politi og brandvæsen for at få en vurdering. Medlemmet vil hente et tilbud hjem på at få dem fældet. Jf. generalforsamlingen vil bestyrelsen også anmode vores gartner om at komme med et tilbud. Når de disse tilbud foreligger, vil bestyrelsen behandle emnet.

.

**4. Bestyrelsens forslag**

Bestyrelsen fremsatte følgende forslag i samarbejde med Palle Hobolth(Kingosvej 4):

Med baggrund i en række tyverier i vores område foreslår bestyrelsen at vi indgår i et ikke forpligtende samarbejde i form af Nabohjælp jævnfør vedlagte forslag(omdelt med indbydelsen).

Forslaget blev modtaget positivt af de fremmødte. Placeringen af de tilhørende skilte blev debatteret, da det ikke vides med sikkerhed om de uindbudte gæster kommer fra vejene eller fra stisystemet. Det udarbejdede forslag med tilhørende godkendelse er baseret på at skiltene sættes ved vejene.

Generalforsamlingen besluttede at godkende et kompromisforslag med skilte ved vejene og hovedadgangsstierne.

Bestyrelsen reviderer ansøgningen og fremsender denne til kommunen.

Ønsker man at tilmelde sig nabohjælp kan dette gøres på www. [nabohjælp.dk](http://nabohjaelp-prod.agillic.eu/web/namedservice/?ext=http%3A%2F%2Fwww.xn--nabohjlp-o0a.dk%2F%3Futm_source%3DAgillic%26utm_medium%3Demail%26utm_campaign%3DAPR%2B-%2BPinseferie&evt=.BPaX-HdZPDw&cs=vEqCqsvuLNEXo8E_JIRA_Q!!&agrecid=.5DXM&resourcename=APR+-+Pinseferie&channel=email&stageId=%23BBXoE&scenarioExecutionId=3500009&lgn_uid=LjVEWE06MTQ5MzU0ODMyMvROYhuPbc4cL8DggT6uRf8!).

**5. Medlemmers forslag**

Et medlem gjorde opmærksom på at der mangler sand på lejepladsen. Bestyrelsen vil sikre sig at dette forhold bliver bragt i orden.

**6. Budgetgennemgang samt fastsættelse af årligt kontingent.**

Bestyrelsen lægger op til et uændret kontingent for 2016, da vi har foretaget en mindre opsparing på grund af overskuddet for 2015.

Budgettet blev herefter vedtaget.

**7. Valg af bestyrelse.**

Henrik Velschow (Ibsensvej 3), John Grønsund (Kaalundsvej 18) samt John-Dahl Petersen (Kaalundsvej 20) blev genvalgt til bestyrelsen.

Gunnar Andreasen blev genvalgt som suppleant.

Desuden består bestyrelsen af Klaus Diness, formand, (Heibergsvej 13) samt Jes Brohus (Frederiksværksgade 110).

**8. Valg af revisorer.**

Peter Poulsen (Rahbeksvej 10) blev udpeget som revisor.

**9. Valg af uddelere.**

Det blev besluttet at bestyrelsens børn fungerer som uddelere.

**10.Eventuelt**

Et medlem spurgte til hvad der sker med det brænde som efterlades efter gartnerens forskellige oprydninger.

Bestyrelsen oplyste at brændet bliver efterladt og at alle medlemmer er velkomne til at hente brændet. Det blev debatteret om det skulle skiltes eller lignende at der er brænde til afhentning. Det blev besluttet ikke at foretage yderligere i sagen.

Og endeligt blev et tilbagevendende og meget relevant emne berørt: Hundeejere **SKAL** fjerne efterladenskaberne fra deres hund.

Hillerød d. 2. Maj 2015

Dirigent: John Grønsund

Best: John-Dahl Petersen

Klaus Diness

Jes Brohus

John Grønsund

Henrik Velschow